ఇండియా నుంచి ఎక్కువ మంది విదేశాలకు వెళ్లేందుకు ప్లాన్ చేసుకుంటున్నారని ఐవోఎం తన నివేదికలో పేర్కొంది. విదేశాలకు వెళ్లేవారి జాబితాలో భారత్ రెండో స్థానంలోఉందని ఐవోఎం తెలిపింది. ఇండియా నుంచి 48 లక్షల మంది విదేశాలకు వలస వెళ్లేందుకు ప్రణాళికలు వేసుకుంటున్నారు. ఎక్కువ మంది భారతీయులు అమెరికా, బ్రిటన్ వెళ్లేందుకు ఇష్టపడుతున్నారని తెలుస్తోంది. విదేశాలకు వలస వెళ్లేవారిపై ప్రపంచవ్యాప్తంగా 2010 నుంచి 2015 మధ్య అధ్యయనం చేశారు. ప్రపంచ జనాభాలో 1.3 శాతం మంది(6.6 కోట్లు) వచ్చే 12 నెలల్లోపు దేశం విడిచి శాశ్వతంగా వలస వెళ్లాలని చూస్తున్నారు. అమెరికా, బ్రిటన్, సౌదీ అరేబియా, ఫ్రాన్స్,  కెనడా, జర్మనీ, దక్షిణాఫ్రికా దేశాలకు వెళ్లేందుకు ఎక్కువ మంది ప్రాధాన్యత ఇస్తున్నారు. వలస వెళ్లేందుకు ప్లాన్ చేసుకున్న వారిలో 20 దేశాల పౌరులు ఉన్నారు. నైజీరియాలో 51 లక్షలు, ఇండియాలో 48 లక్షల్లో ప్రస్తుతం 13 లక్షలమంది వలస వెళ్లేందుకు సిద్ధంగా ఉన్నారు. భారత్ తర్వాత కాంగో(41 లక్షల మంది), చైనా(27 లక్షలు), బంగ్లాదేశ్(27 లక్షలు) ఉన్నట్లు ఐవోఎం తన నివేదికలో స్పష్టంగా పేర్కొంది.
india nunchi ekkuva mandi videsaalaku vellenduku plan chesukuntunnarani ivom tana nivedikalo perkondi. videsaalaku vellevaari jaabitaalo bharat rendo sthaanamlooundani ivom telipindi. india nunchi 48 lakshala mandi videsaalaku valasa vellenduku pranaalikalu vesukuntunnaru. ekkuva mandi bhaaratheeyulu america, briton vellenduku ishtapadutunnaarani telustondi. videsaalaku valasa vellevaaripai prapanchavyaaptamgaa 2010 nunchi 2015 madhya adhyayanam chesaru. prapancha janabhalo 1.3 saatam mandi(6.6 kotlu) vache 12 nelallopu desham vidichi saasvatamgaa valasa vellaalani chustunnaru. america, briton, soudi arabia, frans,  kenada, jarmani, dakshinaafrikaa deshaalaku vellenduku ekkuva mandi praadhaanyata istunnaru. valasa vellenduku plan chesukunna vaarilo 20 deshaala pourulu unnaaru. naijirialo 51 lakshalu, indialo 48 lakshallo prastutam 13 lakshalamandi valasa vellenduku siddamgaa unnaaru. bharat tarvaata kango(41 lakshala mandi), chena(27 lakshalu), bangladesh(27 lakshalu) unnatlu ivom tana nivedikalo spashtamgaa perkondi.